Wind pelasi useissa Tanskan nuorisomaajoukkueissa. Hän pelasi Tanskan A-maajoukkueessa ensimmäisen kerran lokakuussa 2020 ystävyysottelussa Färsaaria vastaan. Hän on ennen kesän 2021 Euroopan-mestaruuskilpailuja pelannut seitsemän A-maaottelua, joissa hän on tehnyt kolme maalia: marraskuussa 2020 ystävyysottelussa Ruotsia ja Kansojen liigan ottelussa Belgiaa vastaan sekä maaliskuussa 2021 MM-karsintaottelussa Israelia vastaan. EM-kilpailujen alkulohkossa hän pelasi Tanskan ensimmäisessä ottelussa Suomea vastaan runsaan tunnin.